ธปท.เคลียร์ปมค่าต๋งแบงก์เย็นนี้
ผู้ว่าการ ธปท.ระบุเย็นนี้ยังต้องคุยเรื่องค่าธรรมเนียมบริการการเงินกับสมาคมธนาคารไทยอีกครั้ง คาดได้ข้อสรุปที่ชัดเจน
27 ก.ย. 2553

ผู้ว่าการ ธปท.ระบุเย็นนี้ยังต้องคุยเรื่องค่าธรรมเนียมบริการการเงินกับสมาคมธนาคารไทยอีกครั้ง คาดได้ข้อสรุปที่ชัดเจน
นางธาริษา วัฒเกส ผู้ว่าการ ธนาคารแห่งประเทศไทย(ธปท.) เปิดเผยว่า การหารือการปรับโครงสร้างค่าธรรมเนียมบริการทางการเงินระหว่างธนาคารพาณิชย์และธปท.ยังไม่ได้ข้อสรุปที่ชัดเจน เนื่องจากเย็นนี้ยังต้องคุยหารือกับสมาคมธนาคารอีก โดยเรื่องนี้ที่ผ่านมามีการหารือกันมาตลอด อย่างไรก็ตามในเรื่องค่าธรรมเนียมดังกล่าวยังธปท.ไม่ต้องการพูดถึงรายละเอียดในขณะนี้ เนื่องจากส่วนตัวพึ่งจะกลับมาจากต่างประเทศยังไม่รู้รายละเอียดว่าอัตราค่าธรรมเนียมมีข่าวอะไรออกไปบ้างแล้ว
“เรื่องค่าธรรมเนียมเรามีการหารือกันอยู่ตลอด และเย็นนี้ในงานเลี้ยงสมาคมธนาคารไทย คงได้คุยกันอีกครั้ง ก็พยามจะให้ได้ข้อสรุป” นางธาริษากล่าว
ทั้งนี้ ธปท.มีนโยบายการปรับโครงสร้างค่าธรรมเนียมการบริการทางการเงิน โดยเฉพาะการให้บริการผ่านช่องทางอีเล็กทรอนิกส์ธปท.ไม่ต้องการให้มีเขต เพราะปัจจุบันเทคโนโลยีทันสมัยมากขึ้นแล้ว ธนาคารพาณิชย์ผู้ให้บริการให้บริการไม่ควรคิดค่าธรรมเนียมข้ามเขตอีก จึงควรมีการปรับลดค่าบริการในปัจจุบันให้เหมาะสม